Diari Oficial de la Generalitat Valenciana


Sumari del DOGV 9958, del 16-10-2024 (2024/10508)

ACORD de 15 d'octubre de 2024, del Consell, pel qual s'autoritza una transferència de crèdit entre línies de subvenció de concurrència competitiva de capítol IV del programa pressupostari 542B00 Desenvolupament Rural, Qualitat, Producció Ecològica, I+D+i, de la Conselleria d'Agricultura, Aigua, Ramaderia i Pesca, per import de 171.000,00 euros (Expedient 12.009/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10964

CVE
:   SLEH-S-8317-36713

Data del document
:   15-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Llei 8/2023, de 27 de desembre, de pressupostos de la Generalitat per a l'exercici 2024, aprova en el programa pressupostari 542B00 Desenvolupament Rural, Qualitat, Producció Ecològica, I+D+i, en el capítol IV, Transferències Corrents, la línia de subvenció de concurrència competitiva S0482 «Suport a certificació producció ecològica» la descripció i la finalitat de la qual és facilitar i incentivar la certificació de la producció ecològica en la Comunitat Valenciana, amb un import d'1.000.000,00 euros, amb la qual cosa, i una vegada aprovada la convocatòria de l'exercici 2024, es constata que s'han presentat recursos a la convocatòria de 2023 per als quals no existix crèdit disponible suficient per a la seua atenció, que s'estima en un import de 1.000,00 euros.

La citada Llei 8/2023, de 27 de desembre, també aprova en idèntic programa i capítol, la línia de subvenció de concurrència competitiva S0551 «Ajuda a la ramaderia ecològica en pràctiques extensives», la finalitat de les quals és la reducció de costos de ramaderies extensives amb pràctiques de producció ecològica, amb un import de 80.000,00 euros. Una vegada iniciat l'exercici pressupostari s'ha observat que esta línia de subvenció té una demanda superior al pressupost previst i es considera necessari incrementar la seua dotació en un import de 20.000,00 euros.

Al seu torn, la Llei 8/2023, també aprova en el programa pressupostari 542B00 Desenvolupament Rural, Qualitat, Producció Ecològica, I+D+i, en el capítol IV, la línia de transferència X0108 «Suport a la promoció dels productes de qualitat diferenciada i ecològics», el beneficiari de la qual és l'entitat Societat Valenciana Fira València, SA, la finalitat de la qual és la realització d'accions de promoció i posada en valor dels productes de qualitat diferenciada i ecològics de la Comunitat Valenciana, amb un import de 150.000,00 euros, la qual, necessita incrementar en un import de 150.000,00 euros la seua dotació per a donar cobertura pressupostària a l'obligació degudament adquirida en l'exercici 2023.

Per al finançament de les necessitats esmentades, es proposa la transferència de disponibilitats existents en la línia de subvenció S1508 «Suport a emprenedors del sector RAP (rural, agrari i pesquer)», del mateix capítol i programa pressupostari 542B00 Desenvolupament Rural, Qualitat, Producció Ecològica, I+D+i, per import total de 171.000,00 euros.

A este efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024 a proposta de la Consellera d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar una disminució en l'estat de gastos de l'aplicació pressupostària i línia següent per import de 171.000,00 euros, d'acord amb el següent detall:

|  |  |  |  |  |
| --- | --- | --- | --- | --- |
| *Aplicació Pressupostària* | *Codi Línia* | *Dotació anterior* | *Modificació* | *Dotació actual* |
| G01120202GE00000.542B00.47078 | S1508 | 200.000,00 | -171.000,00 | 29.000,00 |

  

*Segon*

Autoritzar un augment en l'estat de gastos de les aplicacions pressupostàries i línies següents per import global de 171.000,00 euros, d'acord amb el següent detall:

|  |  |  |  |  |
| --- | --- | --- | --- | --- |
| *Aplicació Pressupostària* | *Codi Línia* | *Dotació anterior* | *Modificació* | *Dotació actual* |
| G01120202GE00000.542B00.47391 | S0482 | 1.000.000,00 | 1.000,00 | 1.001.000,00 |
| G01120202GE00000.542B00.47515 | S0551 | 80.000,00 | 20.000,00 | 100.000,00 |
| G01120202GE00000.542B00.44864 | X0108 | 150.000,00 | 150.000,00 | 300.000,00 |

  
  

València, 15 d'octubre de 2024

Susana Camarero Benítez

Consellera secretària